google/wiki40b huggingface dataset:
Τζόι Μέρκιουρι

Πρώτα Χρόνια

Το 1996, άρχισε να εργάζεται σε ανεξάρτητες εταιρείες πάλης και κατέκτησε διάφορα ατομικά και ομαδικά πρωταθλήματα. Το 2004, υπέγραψε συμβόλαιο με το WWE και στάλθηκε στο εκπαιδευτήριο FCW.

Η ομάδα MNM

Στο FCW, γνωρίστηκε με τον Τζόνι Νάιτρο με τον οποίο έγιναν ομάδα και κατέκτησαν τους εκεί ομαδικούς τίτλους. Μαζί με την Μελίνα Πέρεζ συνέθεσαν την ομάδα ΜΝΜ, με τα αρχικά των ονομάτων τους (Μέρκιουρι, Νάιτρο, Μελίνα). Μετά την επιτυχία της ομάδας τους, και οι τρεις υπέγραψαν με το κύριο ρόστερ του WWE και έκαναν ντεμπούτο στο WWE SmackDown τον Απρίλιο του 2005. Οι δύο άντρες της ομάδας, κατέκτησαν το Ομαδικό Πρωτάθλημα WWE, τρεις φορές και είχαν κόντρες με διάφορες ομάδες.

Μοναχική πορεία

Έπειτα, αποκαλύφθηκε ότι ο Μέρκιουρι αποκλείστηκε για ένα μήνα απο τα τηλεοπτικά σόου, λόγω παραβίασης των κανόνων του WWE για απαγορευμένες ουσίες. Χάρη σε αυτό οι MNM διασπάστηκαν. Μετά απο έξι μήνες ο Μέρκιουρι επέστρεψε και η ομάδα επανενώθηκε. Τον Μάρτιο η ομάδα διαλύθηκε ξανά, αφού ο Μέρκιουρι απολύθηκε απο το WWE. Σύντομα, άρχισε να εργάζεται σε ανεξάρτητες επιχειρήσεις και έκανε ένα πέρασμα απο το Ring of Honor. Τον Οκτώβριο του 2008, ανακοίνωσε την απόσυρση του απο τα ρινγκ, λόγω τραυματισμού.

Straight Edge Society

Τον Απρίλιο του 2010, ο Μέρκιουρι επέστρεψε στο WWE. Η πρώτη του εμφάνιση έγινε στο Extreme Rules, όταν βοήθησε τον Σι Εμ Πανκ να νικήσει τον Ρέι Μυστέριο. Μετά, συμμετείχε στην ομάδα Straight Edge Society, με αρχηγό τον Σι Εμ Πανκ. Ο Μέρκιουρι φορώντας μάσκα, συνέχισε να παρεμβαίνει σε αγώνες του Πανκ. Τον Ιούλιο, ο ογκώδης Μπιγκ Σόου του έβγαλε τη μάσκα και στο SummerSlam, τα τρία μέλη της ομάδας έχασαν απο τον Μπιγκ Σόου. Τον Σεπτέμβριο, διαγνώστηκε ότι ο Μέρκιουρι τραυματίστηκε στο θωρακικό μυ και χειρουργήθηκε. Μετά απο αυτό, ξεκίνησε να δουλεύει ως προπονητής στη θυγατρική εταιρεία του WWE, το Florida Championship Wrestling.

J&J Security

Το 2014 ο Μέρκιουρι επέστρεψε με μη αγωνιστικό ρόλο και συμμετείχε στην ομάδα Authority (ελλ: Αθόριτι). Έπειτα μαζί με τον Τζέιμι Νομπλ έγιναν γνωστοί ως οι J&J Security και συνόδευαν τον Σεθ Ρόλινς στο ρινγκ. Οι δυο πρώην παλαιστές συνήθιζαν να τον βοηθούν, επεμβαίνοντας στους αγώνες του.

Προσωπική ζωή

Σε μια συνέντευξη το 2007, ο Άνταμ Μπιρτς αποκάλυψε πως ήταν εθισμένος στα ναρκωτικά και στο αλκοόλ απο τα 15 του. Ο Μπιρτς χάρη στον εθισμό του, είχε χάσει τον έλεγχο του αυτοκινήτου του, δέκα φορές. Το Δεκέμβριο του 2006 στο WWE, τραυματίστηκε σοβαρά στο πρόσωπο και εθίστηκε στα παυσίπονα. Μετα, απο άμεση παρέμβαση του προέδρου Βινς Μακμάν, ο Μπερτς αποδεσμεύτηκε απο την εταιρεία.
Τετραγωνική αντιστρεψιμότητα

±3

3 είναι στις σειρές 11, 13, 23, 37 και 47, αλλά όχι στις σειρές 5, 7, 17, 19, 29, 31, 41, ή, 43.
Η πρώτη είναι ≡ ±1 (mod 12) και η τελευταία είναι ≡ ±5 (mod 12).
-3 είναι στις σειρές 7, 13, 19, 31, 37 και 43, αλλά όχι στις σειρές 5, 11, 17, 23, 29, 41, or 47.Η πρώτη είναι ≡ 1 (mod 3) και η τελευταία ≡ 2 (mod 3).
Δεδομένου ότι το μόνο υπόλοιπο (mod 3) είναι 1, βλέπουμε ότι ο -3 είναι ένα τετραγωνικό υπόλοιπο modulo κάθε πρώτου ο οποίος είναι ένα υπόλοιπο (mod 3).

±5

5 είναι στις σειρές 11, 19, 29, 31, και 41 αλλά όχι στις σειρές 3, 7, 13, 17, 23, 37, 43, or 47.
Η πρώτη είναι ≡ ±1 (mod 5) και η τελευταία είναι ≡ ±2 (mod 5).
Δεδομένου ότι το μόνο υπόλοιπο (mod5) είναι ±1, βλέπουμε ότι ο 5 είναι ένα τετραγωνικό υπόλοιπο modulo κάθε πρώτου ο οποίος είναι ένα υπόλοιπο (mod5).
−5 είναι στις σειρές 3, 7, 23, 29, 41, 43, και 47 αλλά όχι στις σειρές 11, 13, 17, 19, 31, or 37. Η πρώτη είναι ≡ 1, 3, 7, 9 (mod 20) και η τελευταία είναι ≡ 11, 13, 17, 19 (mod 20).
Η έκδοση του Gauss
Οι παρατηρήσεις του σχετικά με το -3 και +5 εξακολουθούν να κρατούν: -7 είναι ένα υπόλοιπο (mod p) αν και μόνο αν p είναι ένα υπόλοιπο (mod7), -11 είναι ένα υπόλοιπο (mod p) αν και μόνο αν p είναι ένα υπόλοιπο (mod 11), +13 είναι ένα υπόλοιπο (mod p) αν και μόνο αν p είναι ένα υπόλοιπο (mod 13), ...
Οι πιο περίπλοκοι κανόνες για τους τετραγωνικούς χαρακτήρες +3 και -5, οι οποίοι εξαρτώνται από τη μαθηματικές αναλογίες (mod 12) και (mod 20) αντίστοιχα, είναι οι ίδιοι με το -3 και +5 δουλεύοντας με το πρώτο συμπλήρωμα.
Για παράδειγμα, για το -5 για να είναι υπόλοιπο (mod p), είτε τα 5 και -1 πρέπει να είναι υπόλοιπα (mod p), είτε και οι δυο να μην υπόλοιπα.
Δηλαδή,  p πρέπει να είναι ≡ ±1 (mod 5) και ≡ 1 (mod 4), το οποίο είναι το ίδιο με το p ≡ 1 ή 9 (mod 20), ή p πρέπει να είναι ≡ ±2 mod 5 και ≡ 3 mod 4, το οποίο είναι το ίδιο με το  p ≡ 3 or 7 (mod 20).Βλέπε
Ραμίρο Σάντσεθ

Βιογραφία

Ήταν ο μόνος γιος τού Σάντσο κυρίου τού Ουνκαστίγιο και της Κονστάνθ (Κωνσταντίας), μάλλον κόρης τού Γκονθάλο Μαρανιόν ή ίσως κόρης της Στεφανίας, μητριάς τού Σάντσο.
Το 1076 απεβίωσε ο θείος του Σάντσο Δ΄ της Παμπλόνα και το βασίλειο διαιρέθηκε μεταξύ Καστίλης και Αραγωνίας. Η βασιλική οικογένεια μοιράστηκε μεταξύ των δύο βασιλείων: ο Ραμίρο μεγάλωσε στν Αυλή της Αραγωνίας. Έγινε κύριος τού Μονθόν και τον διαδέχθηκε ο μόνος γιος του Γκαρθία Δ΄.
870 Μαντώ

Φυσικά χαρακτηριστικά

Η μέση διάμετρος της Μαντούς εκτιμάται σε 13 χιλιόμετρα. O φασματικός τύπος της είναι S (λιθώδης), ενώ το άλβεδό της είναι άγνωστο.
Μουλάτου Τεσόμε

Βιογραφία

Γεννήθηκε στο Άρτζο της επαρχίας Βελέγκα 
Στα μέσα της δεκαετίας του ' 90 υπηρέτησε ως αναπληρωτής υπουργός Οικονομικής Ανάπτυξης και Συνεργασίας επί υπουργίας του Γκίρμα Μπίρου και ως υπουργός Γεωργίας το 2001.  Από το 2002 ως το 2005 ήταν πρόεδρος της Ομοσπονδιακής Βουλής. 
Ακολούθησε και διπλωματική καριέρα, υπηρετώντας ως πρεσβευτής στην Ιαπωνία, στην Κίνα και την περίοδο εκλογής του, στην Τουρκία.
Εξελέγη ομόφωνα πρόεδρος από το κοινοβούλιο στις 7 Οκτωβρίου 2013 με τον μοναδικό βουλευτή της Αντιπολίτευσης Γκίρμα Σεϊφού από το κόμμα Ενότητα για Δημοκρατία και Δικαιοσύνη, να καλωσορίζει την εκλογή του.

Προσωπική ζωή

Έχει έναν γιο και επίσης ανήκει στην Προχαλκηδονική Ορθόδοξη Εκκλησία της Αιθιοπίας.
Δημήτριος Παπατσώνης

Δράση

Καταγόταν από από το Ναζήρι Μεσσηνίας (σήμερα χωριό Εύα) και η οικογένειά του ήταν προεπαναστατικά από τις σημαντικότερες της συγκεκριμένης περιοχής. Ήταν γιος του Αναγνώστη Παπατσώνη, προεστού της επαρχίας της Ανδρούσης που πέθανε από δηλητηρίαση το 1811 και αδερφός του Ιωάννη Παπατσώνη. Στις 26 Μαρτίου, με την έκρηξη της επανάστασης, συμμετείχε στην κατάληψη της Κυπαρισσίας, την οποία είχαν ενδιάμεσα εγκαταλείψει οι ντόπιοι Οθωμανοί και έπειτα μετέβη, μαζί με άλλους προκρίτους και οπλαρχηγούς, στο στρατόπεδο της Καρύταινας που συστάθηκε εκείνες τις ημέρες.
Τον Μάιο του 1821 έλαβε μέρος στην καθοριστική μάχη του Βαλτετσίου και τον Ιούλιο του ίδιου έτους ορίστηκε ως ένας εκ των υπαρχηγών των μεσσηνιακών σωμάτων που συμμετείχαν στον αποκλεισμό της Τριπολιτσάς. Κατά την άλωση της Τριπολιτσάς, οι άνδρες του εισήλθαν στην πόλη από την πύλη του Μυστρά, μαζί με τους άνδρες του Κρεββατά, των Γιατράκων, του Κεφάλα και του Θεοδώρητου Βρεσθένης. Το επόμενο έτος, συμμετείχε στην καταστροφή του εκστρατευτικού σώματος του Μαχμούτ Δράμαλη, έχοντας μαζί με τους Κεφάλα και Μητροπέτροβα την διοίκηση 600 ενόπλων από την Ανδρούσα και το Λεοντάρι.
Μετά την άλωση της Τριπολιτσάς διετέλεσε μέλος της Πελοποννησιακής Γερουσίας και αντιπρόσωπος της επαρχίας Εμπλακίων ή Ιμπλακίων. Μάλιστα, τον Ιούλιο του 1823 κατηγορήθηκε από μερίδα κατοίκων της επαρχίας για κατάχρηση εξουσίας. Αργότερα, κατά τη διάρκεια των εμφύλιων συγκρούσεων της περιόδου 1823 - 1825, όντας στο πλευρό του Κολοκοτρώνη, φυλακίστηκε για ένα διάστημα από την κυβέρνηση Κουντουριώτη.
Αργότερα έλαβε μέρος στις πολεμικές επιχειρήσεις εναντίον του αιγυπτιακού εκστρατευτικού σώματος του Ιμπραήμ στην Πελοπόννησο. Συγκεκριμένα, συμμετείχε στη μάχη της Τραμπάλας, έχοντας υπό τις διαταγές του 767 άνδρες. Μετά την αρνητική, για τα ελληνικά όπλα, έκβαση της μάχης, κατέφυγε μαζί με τους Θεόδωρο Κολοκοτρώνη, Πλαπούτα και Κανέλλο Δεληγιάννη στο Χρυσοβίτσι Αρκαδίας.
Στις 24 Ιουνίου του 1825 έλαβε μέρος στη φονική μάχη των Τρικόρφων, όντας επιφορτισμένος με τη διανομή πυρομαχικών προς τους στρατιώτες. Η μάχη ολοκληρώθηκε με ήττα των Ελλήνων ενώ ο Παπατσώνης ήταν μεταξύ των νεκρών. Μάλιστα, το πτώμα του βεβηλώθηκε από τους αντιπάλους, οι οποίοι του αφαίρεσαν τα όπλα, την χρυσοκέντητη ενδυμασία του καθώς και χρηματικό ποσό 350 λιρών που έφερε πάνω του.
Ερύμαντας

Στην ελληνική μυθολογία με το όνομα Ερύμαντας (Ερύμας) είναι γνωστοί δύο διαφορετικοί Τρώες που έλαβαν μέρος στον Τρωικό Πόλεμο. Ο ένας σκοτώθηκε στον πόλεμο αυτό από τον Ιδομενέα, ενώ ο άλλος από τον Πάτροκλο, την ημέρα του θανάτου του τελευταίου. Αμφότεροι οι Τρώες αναφέρονται στην Ιλιάδα (ραψωδία Π, στίχοι 345 κ.ε., 415). Ο θάνατος του πρώτου περιγράφεται με λεπτομέρεια, κάπως νοσηρή: «Στο στόμα τον Ερύμαντα βαρεί με το κοντάρι / ο Ιδομενεύς, κι επέρασεν η λόγχη ως αποκάτω / του εγκεφάλου κι έσπασε τα άσπρα κόκαλά του. / Αίμα τα μάτια γέμισαν, τα δόντια πεταχθήκαν / κι αίμα απ' το στόμα ολάνοικτο φυσά κι απ' τα ρουθούνια / και αυτού τον ζώνει σύννεφον ολόμαυρο θανάτου.» (Π 345-350, μετάφραση Ι. Πολυλά)
Ήρων Α.Ε.

Ήρων II

Το Ήρων II είναι μια μονάδα παραγωγής ισχύος 435 MW CCGT στη Βοιωτία.
Το Ήρων II είναι ένα εργοστάσιο ισχύος 435 MW. Τέθηκε σε λειτουργία το 2010. Το εργοστάσιο περιλαμβάνει τον κύριο εξοπλισμό STAG 109FB GE σε ενιαίο άξονα, χρησιμοποιώντας ξηρό σύστημα καύσης με χαμηλή περιεκτικότητα σε NOx.
315 Κωνσταντία

Φυσικά χαρακτηριστικά

Η μέση διάμετρος της Κωνσταντίας εκτιμάται σε 5 ως 12 χιλιόμετρα. Ο φασματικός της τύπος είναι άγνωστος, όπως και το αν και με ποια περόδο περιστρέφεται η Κωνσταντία γύρω από τον εαυτό της. Η μέση θερμοκρασία στην επιφάνειά της εκτιμάται σε 80 ως 90 περίπου βαθμούς Κελσίου κάτω από το μηδέν.
Εαρινό πρωτάθλημα αντισφαίρισης

Το Εαρινό πρωτάθλημα αντισφαίρισης ή Πρωτάθλημα αντισφαίρισης Πανελληνίου Γ.Σ. ήταν τουρνουά αντισφαίρισης ένα από τα πέντε μεγάλα τουρνουά που αποτελούσαν την αγωνιστική περίοδο στην Ελλάδα. Διοργανωνόταν από τον Πανελλήνιο Γυμναστικό Σύλλογο στα ασκητήρια του. Ήταν το τουρνουά που άνοιγε την αγωνιστική περίοδο, στην πορεία κάποιες διοργανώσεις ήταν διεθνές. Διοργανωνόταν πάντα την Άνοιξη και συνήθως τον Μάρτιο γι' αυτό  λεγόταν Εαρινό και ξεκίνησε το 1933. Την πρώτη χρονιά που διοργανώθηκε έγινε μόνο στο μονό αντρών. Από το 1933 έως το 1936 λεγόταν Κύπελλο Καπλάνογλου κι έκτοτε Εαρινό πρωτάθλημα. Είχαν δικαίωμα συμμετοχής αντισφαιριστές που ήταν εγγεγραμμένοι στα μητρώα του ΣΕΓΑΣ. Το 1992 σπόνσορας του τουρνουά έγινε η εταιρεία "Lipton ice tea" , ενώ η διοργάνωση μεταφέρθηκε στο ΟΑΚΑ και στα χωμάτινα γήπεδα αντισφαίρισης του Εθνικού κέντρου αντισφαίρισης.
Άλμπερτ Ισαάκ Μπεζερίδης

Η ζωή και το έργο του

Γεννήθηκε ως Albert Isaac Bezzerides στη Σαμψούντα της Τουρκίας και σε ηλικία ενός έτους εγκαταστάθηκε στην Αμερική μαζί με τους μετανάστες γονείς του (ο πατέρας του ήταν Έλληνας και η μητέρα του Αρμένισσα). Έργάστηκε ως οδηγός σε φορτηγό και σπούδασε ηλεκτρολόγος μηχανικός στο Πανεπιστήμιο της Καλιφόρνιας, στο Μπέρκλυ. Συγχρόνως ξεκίνησε να ασχολείται με το γράψιμο. Οι εμπειρίες του από τη δουλεία του ως οδηγού, η επαφή του με τους εργάτες και η διαφθορά αποτέλεσαν το υλικό για το πρώτο του μυθιστόρημα The Long Haul το 1938 το οποίο μεταφέρθηκε στον κινηματογράφο δύο χρόνια αργότερα με τίτλο They Drive by Night (στην Ελλάδα προβλήθηκε με τον τίτλο Η φόνισσα) με πρωταγωνιστές τους Τζ.Ραφτ και Χ.Μπόγκαρτ. Μέχρι το 1959 είχε υπογράψει το σενάριο πολλών ταινιών όπως: Desert Fury (1947), Thieves' Highway (1949), On Dangerous Ground (1952), Track of the Cat (1954) και Kiss Me Deadly (1955) κ.α.. Ήταν συνδημιουργός της σειράς γουέστερν The Big Valley. 
Οι φιλελεύθερες απόψεις του και η φιλία του με προσωπικότητες της αριστεράς που τα ονόματά τους είχαν συμπεριληφθεί στην μαύρη λίστα την περίοδο του μακαρθισμού είχε ως αποτέλεσμα ο Μπεζερίδης να πέσει σε δυσμένεια στο Χόλυγουντ. 
Για τη ζωή του Μπεζερίδη γυρίστηκε η ταινία- ντοκιμαντέρ «Buzz» (2007) του Σπύρου Ταραβήρα.

Πηγή

Εγκυκλοπαίδεια Πάπυρος Λαρούς Μπριτάννικα,τ.37
Θωμαή Απέργη

Βιογραφία

Γεννήθηκε στις 23 Δεκεμβρίου 1988 στην Τήνο όπου και μεγάλωσε, αφού κατάγεται από εκεί. Ως παιδί αλλά και αργότερα ως έφηβη, η Θωμαή που ήταν ένα πολύ παχουλό κοριτσάκι (όπως έχει δηλώσει η ίδια) αλλά αυτό δεν την εμπόδισε να ασχοληθεί με το Μπάσκετ αλλά και τη μουσική αφού έκανε μαθήματα μουσικής, φωνητικής, κλασσικής και ηλεκτρικής κιθάρας. Τα παιδιά στο σχολείο την σχολίαζαν αρνητικά για τα περιττά κιλά της γι' αυτό, η Θωμαή αποφάσισε να ξεκινήσει δίαιτα και γυμναστική με αποτέλεσμα να χάσει 18 ολόκληρα κιλά, μετά την ενηλικίωση της. Σπούδασε φιλολογία στην Πάτρα ενώ το ντεμπούτο της, το έκανε το 2011 μέσα απο το βίντεο-κλιπ του τραγουδιού "For You" το οποίο και ερμήνευε σε συνεργασία με τον Paul Levon. Από τότε έχει κάνει πολλά ακόμα τραγούδια ενώ το 2013 ήταν υποψήφια για την εκπροσώπηση της Ελλάδας στην Eurovision, αλλά δεν κατάφερε να προκριθεί αφού με το τραγούδι της "One Last Kiss" κατέκτησε την δεύτερη θέση στον Ελληνικό τελικό. Την ίδια χρονιά, συμμετείχε και στο show του ΑΝΤ1, Your Face Sounds Familiar ενώ το 2015 έκανε ξανά προσπάθεια να εκπροσωπήσει την Ελλάδα στην Eurovision με το τραγούδι "Jazz & Συρτάκι" αλλά κατέκτησε ξανά την 2η θέση στον Ελληνικό τελικό (με την Μαρία Έλενα Κυριάκου να παίρνει την 1η θέση).
Another Perfect Day

Ιστορία του δίσκου

Μετά την αποχώρηση του κιθαρίστα Έντι Κλαρκ το 1982, στο συγκρότημα εντάχθηκε ο Μπράιαν Ρόμπερτσον, πρώην μέλος των Thin Lizzy. Το Φεβρουάριο και το Μάρτιο του 1983 ηχογράφησαν στα "Olympic" και "Eel Pie Studios" του Λονδίνου το "Another Perfect Day", ένα άλμπουμ το οποίο παρουσίαζε τους Motörhead με περισσότερα μελωδικά στοιχεία στον ήχο τους.

Ο δίσκος είχε πολύ μικρότερη εμπορική επιτυχία σε σύγκριση με τους προκατόχους του, ανεβαίνοντας μόλις στο # 20 στη Μεγάλη Βρετανία, ενώ τα δύο σινγκλ του δίσκου, "I Got Mine" και "Shine" δεν κατάφεραν να μπουν στο Top-40. Το άλμπουμ έλαβε μέτριες κριτικές, κυρίως λόγω της αλλαγής στο ύφος του συγκροτήματος.

Η περιοδεία για την προώθηση του "Another Perfect Day" ξεκίνησε στα τέλη Μαΐου του 1983 με το συγκρότημα να δίνει τριάντα συναυλίες στην πατρίδα του μέχρι τις αρχές Ιουλίου, πριν μεταβεί στις Ηνωμένες Πολιτείες για άλλε 29 εμφανίσεις από τις 15 Ιουλίου μέχρι τις 18 Αυγούστου 1983. Στις 2 Σεπτεμβρίου ξεκίνησε το ευρωπαϊκό κομμάτι της περιοδείας από το "Westfalenhalle" του Ντόρτμουντ για να δώσουν 26 συνολικά συναυλίες σε Γερμανία και Γαλλία, ολοκληρώνοντας την περιοδεία στις 11 Νοεμβρίου στο Βερολίνο.

Μετά την ολοκλήρωση της περιοδείας ο κιθαρίστας Μπράιαν Ρόμπερτσον και ο ντράμερ Φιλ Τέιλορ αποχώρησαν για να σχηματίσουν τους Operator. Ο Lemmy επέλεξε για αντικαταστάτες τους τους κιθαρίστες Φιλ Κάμπελ και Würzel και τον πρωην ντράμερ των Saxon, Πητ Γκιλ.

Μετά το 1983, κανένα τραγούδι του δίσκου δε συμπεριλήφθηκε στις ζωντανές εμφανίσεις του συγκροτήματος μέχρι το 1994.

Τραγούδια

1. Back at the Funny Farm (Kilmister, Robertson, Taylor) - 4:14

2. Shine (Kilmister, Robertson, Taylor) - 3:11

3. Dancing on your Grave (Kilmister, Robertson, Taylor) - 4:29

4. Rock it (Kilmister, Robertson, Taylor) - 3:55

5. One Track Mind (Kilmister, Robertson, Taylor) - 5:55

6. Another Perfect Day (Kilmister, Robertson, Taylor) - 5:29

7. Marching off to War (Kilmister, Robertson, Taylor) - 4:11

8. I Got Mine (Kilmister, Robertson, Taylor) - 5:24

9. Tales of Glory (Kilmister, Robertson, Taylor) - 2:56

10. Die You Bastard! (Kilmister, Robertson, Taylor) - 4:25
Τριμερές Σύμφωνο

Το Τριμερές Σύμφωνο του Άξονα ήταν σύμφωνο στρατιωτικής συμμαχίας που υπογράφτηκε στο Βερολίνο στις 27 Σεπτεμβρίου, 1940, ανάμεσα στις Δυνάμεις του Άξονα κατά τον Β' Παγκόσμιο Πόλεμο. Το σύμφωνο υπέγραψαν αντιπρόσωποι της Ναζιστικής Γερμανίας (Άντολφ Χίτλερ), της Φασιστικής Ιταλίας (υπουργός των εξωτερικών Γκαλεάτσο Τσιάνο) και της Αυτοκρατορικής Ιαπωνίας (Ιάπωνας πρέσβης στη Γερμανία Σαμπουρό Κουρούσου).

Το τέλος του συμφώνου

Το Βασίλειο της Ιταλίας παραδόθηκε στους Συμμάχους το 1943, σημειώνοντας την έναρξη του τέλους του συμφώνου. Το 1944, η Βουλγαρία και η Ρουμανία άλλαξαν πλευρά και έγιναν στρατιωτικοί σύμμαχοι της ΕΣΣΔ. Μετά την καταστολή της σλοβακικής εξέγερσης από τους Γερμανούς, στις αρχές του Απριλίου του 1945, η Ουγγαρία μετά την ανατροπή της φιλοναζιστικής της κυβέρνησης αποχώρησε. Η παράδοση της Ιαπωνίας και η ολοκληρωτική ήττα της Γερμανίας σήμαναν το τέλος του Τριμερούς Συμφώνου.
298 Βαπτιστίνη

Φυσικά χαρακτηριστικά

Η διάμετρος της Βαπτιστίνης εκτιμάται σε 13 ως 30 χιλιόμετρα. Ο φασματικός της τύπος είναι X, ενώ το άλβεδό της είναι άγνωστο. Η Βαπτιστίνη περιστρέφεται γύρω από τον εαυτό της μία φορά κάθε 16 ώρες και 14 περίπου λεπτά, μία σχετικώς αργή περιστροφή.
Κοκκινομπομπίνα

Γεωγραφική κατανομή

Το είδος αυτό απαντάται στην κεντρική και ανατολική Ευρώπη, από τη Δανία, τη Ν. Σουηδία και τη Β. Γερμανία έως τα Ουράλια όρη ανατολικά και έως τη λεκάνη του Δούναβη, την Τουρκία και βόρεια του Καυκάσου νότια. Έχει εισαχθεί στο Ηνωμένο Βασίλειο. Στην Ελλάδα απαντάται μόνο στο ανατολικό τμήμα του νομού Έβρου, από το Δέλτα έως και το τριεθνές, κατά μήκος των συνόρων.

Βιολογία

Τρέφεται κυρίως με έντομα και προνύμφες αυτών. Ζευγαρώνει αργά την άνοιξη και τα θηλυκά γεννούν αρκετές φορές ανά εποχή, έως και 300 αυγά συνολικά. Τα θηλυκά συνήθως ζευγαρώνουν κάθε 2 χρόνια.

Άμυνα

Όταν συλληφθεί καμπυλώνει χαρακτηριστικά το σώμα και τα άκρα του προς τα πάνω, επιδεικνύοντας τα έντονα χρώματα της κοιλιάς του, προειδοποιώντας έτσι για το τοξικό υγρό που μπορεί να εκκρίνει μέσω αδένων του δέρματος σε περίπτωση άμυνας. Οι ουσίες αυτές, αν και αποτελεσματικές στην αποτροπή θηρευτών, είναι εντελώς ακίνδυνες για τον άνθρωπο όταν έρθουν σε επαφή με το δέρμα.
Σαλβατόρε Κουαζίμοντο

Βιογραφία

Γεννημένος στις Συρακούσες το 1901 και ως γιός σιδηροδρομικού υπαλλήλου ξεκίνησε τεχνικές σπουδές στο Πανεπιστήμιο της Ρώμης, τις οποίες όμως σταμάτησε για να εργαστεί ως τεχνικός στο Υπουργείο Δημοσίων Έργων. Αναφέρεται ότι μητέρα του ήταν η Ρόζα Παπανδρέου η οποία είχε γεννηθεί στην Πάτρα και στη συνέχεια μετανάστευσε στην Ιταλία. Στο Μιλάνο εργάστηκε ως δημοσιογράφος και μετέπειτα ως δάσκαλος ιταλικής λογοτεχνίας στο ωδείο Giuseppe Verdi. Έμεινε σε πολλές ιταλικές πόλεις όπως το Μιλάνο, τη Ρώμη και τη Φλωρεντία, όπου και παντρεύτηκε. Στις πόλεις αυτές γνωρίστηκε και με τους μεγαλύτερους Ιταλούς συγγραφείς της εποχής. Άν και έγραψε τα πρώτα του ποιήματά του σε νεαρή ηλικία (το 1917), αυτά άρχισαν να δημοσιεύονται αρκετά αργότερα (το 1930) στο περιοδικό Solaria, τη χρονιά που κυκλοφόρησε και η πρώτη του ποιητική συλλογή Νερά και χώματα. Ασχολήθηκε με μεταφράσεις σπουδαίων Άγγλων και Ισπανών ποιητών όπως ο Σαίξπηρ και ο Νερούδα καθώς και ελληνικών ποιητικών συλλογών όπως η Ελλήνων Λυρικών (1940). Το 1945 έγινε μέλος του Ιταλικού Κομμουνιστικού Κόμματος. Έμεινε σε πολλές ιταλικές πόλεις όπως το Μιλάνο, η Ρώμη και η Φλωρεντία, όπου και παντρεύτηκε. Στις πόλεις αυτές γνωρίστηκε και με τους μεγαλύτερους Ιταλούς συγγραφείς της εποχής.  
Πέθανε το 1968 από εγκεφαλική αιμορραγία.

Εργογραφία - Διακρίσεις

Ο Σαλβατόρε Κουαζίμοντο κατέγραψε στην ποίησή του τις τάσεις και τα ρεύματα που κυριάρχησαν στην εποχή του. Στην αρχή τα έργα του επηρεάστηκαν από τον "ερμητισμό" που είχε τις ρίζες του στον γαλλικό συμβολισμό και τελικά χαρακτηρίστικαν έντονα από τον από το στοιχείο του κοινωνικού προβληματισμού.  
Τα έργα του έχουν νοήματα σκοτεινά και ελλειπτική μορφή: Βυθισμένο όμπορε, Άρωμα ευκαλύπτου, Ερατώ και Απόλλων. Το 1945 έγινε μέλος του Ιταλικού Κομμουνιστικού Κόμματος. Μετά τον Β' Παγκόσμιο Πόλεμο η ποίησή του στράφηκε στον ανθρώπινο πόνο και στην αναζήτηση ανθρώπινων αξιών: Κι αμέσως βράδιασε, Μέρα με τη μέρα, Η ζωή δεν είναι όνειρο. Στην τελευταία φάση του έργο του διαπνέεται από την ατμόσφαιρα της Αντίστασης.  
Η μεταφραστική του δραστηριότητα είναι ιδιαίτερα σημαντική και κυρίως οι μεταφράσεις των αρχαίων Ελλήνων λυρικών και του Βιργίλιου. Το 1959 τιμήθηκε με το βραβείο Νόμπελ λογοτεχνίας ενώ κέρδισε και τα βραβεία Premio San Babila (1950), Premio Etna-Taormina (1953) και Premio Viareggio (1958). Πολλά βιβλία του έχουν μεταφραστεί και κυκλοφορούν και στα ελληνικά.
Αθλητικά γεγονότα του 2008/Αύγουστος

Παρατίθενται σημαντικά αθλητικά γεγονότα σε όλα τα αθλήματα, που έγιναν τον Αύγουστο του 2008, συνοδευόμενα από τις πηγές που τα μετέδωσαν. Από τις 6 Αυγούστου ως τις 24 Αυγούστου, τα γεγονότα αφορούν τους Ολυμπιακούς Αγώνες του 2008 στο Πεκίνο.
Για αναλυτικότερα και περισσότερες πηγές, βλέπε και Κορυφαίες στιγμές Ολυμπιακών Αγώνων 2008.
Σοπίλα

Η Σοπίλα (σερβοκροατικά: Sopile) είναι ένα παραδοσιακό ξύλινο πνευστό μουσικό όργανο με διπλή γλωττίδα, που παίζεται στα βόρεια της κροατικής Αδριατικής θάλασσας, στον κόλπο του Κβάρνερ και στο νησί Κρκ. Στην Ίστρια το όργανο ονομάζεται Ροζενίτσα (σερβοκροατικά: Roženica)  ενώ στην περιοχή του Κάσταβ χρησιμοποιείται και το όνομα Τορόρο.  
Η Σοπίλα είναι όργανο της οικογένειας των μεσαιωνικών όμποε και συγγενεύει με παρόμοια όργανα της δυτικής Μεσογείου και της Βρετάνης (Πιφερο, Μπομπάρντε, Ταρότα ). Παίζεται πάντα σε ζεύγη, με μία μικρή σοπίλα (Mala sopila) που συνοδεύεται από μία μεγάλη σοπίλα (Vela sopila). Η σοπίλα έχει χαρακτηριστικό διεισδυτικό ήχο.

Περιγραφή

Το ξύλινο σώμα της Σοπίλα έχει μία κωνική καμπάνα και 6 ανοικτές οπές στην πλευρά και στη βάση του οργάνου για έλεγχο με τα δάχτυλα. Το επιστόμιο (pisak) συνδέεται με τη σπείρα (špulet). Ο σωλήνας του οργάνου (prebiralica) ανοίγει σε μια καμπάνα (krilo). Η μικρή σοπίλα έχει μήκος ~50 εκ. και η μεγάλη 65-70 εκ. Κατασκευάζονται από ξύλο ελιάς, οξιάς, σφενδάμου, καρυδιάς ή οπωροφόρων δέντρων.  
Η χαρακτηριστική διμερής αρμονία της Ιστριανής μουσικής κλίμακας χρησιμοποιείται και στο τραγούδι, με τις φωνές να μιμούνται τα χαρακτηριστικά της Σοπίλα. Αυτό το είδος τραγουδιού και μουσικής έχει αναγνωριστεί ως άυλη παγκόσμια πολιτιστική κληρονομιά.

Εκδηλώσεις

Παραδοσιακά, η σοπίλα παίζεται σε ζεύγη για το χορό μετά την εκκλησία, κυρίως σε γάμους.
Σύμβαση της Επισημείωσης της Σφραγίδας της Χάγης

Η σύμβασης της Χάγης για την κατάργηση της υποχρέωσης επικύρωσης των αλλοδαπών δημοσίων εγγράφων, ή απλά η Σύμβαση της Επισημείωσης της Σφραγίδας της Χάγης είναι μια διεθνής συνθήκη που καταρτίστηκε από τη Διάσκεψη της Χάγης για το Ιδιωτικό Διεθνές Δίκαιο. Καθορίζει τις λεπτομέρειες μέσω των οποίων, ένα έγγραφο που εκδίδεται σε μία από τις συμβαλλόμενες χώρες, μπορεί να πιστοποιηθεί για νομικούς σκοπούς σε όλα τα άλλα υπογράφοντα κράτη. Η πιστοποίηση αυτή καλείται επισημείωση (αγγλικά: apostille, γαλλικά: certification) ή σφραγίδα της Χάγης. Πρόκειται για μια διεθνή πιστοποίηση συγκρίσιμη με συμβολαιογραφική πράξη στο εσωτερικό δίκαιο, και συνήθως συμπληρώνει την κατά τόπους κατάρτιση συμβολαιογραφικού εγγράφου.
Αγωγιμομετρία

Η Αγωγιμομετρία αποτελεί ιδιαίτερο επιστημονικό κλάδο της Χημείας. Κύριο αντικείμενο έρευνας και μελέτης της αγωγιμομετρίας είναι οι μετρήσεις της ειδικής ηλεκτρικής αγωγιμότητας διαφόρων διαλυμάτων.

Οι δε μετρήσεις αυτές γίνονται συνήθως με εναλλασσόμενο ρεύμα προς αποφυγή της ηλεκτρολυτικής διάσπασης αυτών.
Ιωάννης-Γεώργιος του Μομφερράτου

Μαρκήσιος του Μομφερράτου

Ο Ιωάννης-Γεώργιος ήταν επίσκοπος του Καζάλε, όταν ο δεκαοκταετής ανεψιός του Βονιφάτιος Δ΄ του Μομφερράτου πέθανε πέφτοντας από το άλογο (1530) ο Ιωάννης-Γεώργιος έγινε αιφνίδια διάδοχος χωρίς καμιά προοπτική. Ο Ιωάννης-Γεώργιος ασθενούς υγείας έκανε τελευταία προσπάθεια να αποκτήσει διάδοχο με τον γάμο του με την 41χρονη Ιουλία κόρη του Φρειδερίκου της Νεαπόλεως (21 Απριλίου 1533).

Θάνατος και διαδοχή

Πέθανε σε εννιά μέρες (30 Απριλίου 1533), ο αυτοκράτορας Κάρολος Κουίντος που βρισκόταν στην βόρεια Ιταλία κατέλαβε με στρατό την Μαρκιωνία του Μομφερράτου. Μετά από Ισπανική κατοχή τριών ετών η μαρκιωνία  πέρασε στον Φρειδερίκο Β΄ Γκοντζάγκα δούκα της Μάντουα που παντρεύτηκε την ανιψιά του Ιωάννη-Γεωργίου Μαργαρίτα Παλαιολογίνα με ίσα κληρονομικά δικαιώματα. Η Μαρκιωνία του Μομφερράτου ενώθηκε από τότε με το Δουκάτο της Μάντουα.
O Ιωάννης-Γεώργιος Παλαιολόγος είχε έναν νόθο γιο τον Φλαμίνιο, ιδρυτή του κλάδου των Παλαιολόγων του Οριούντι που διατηρείται μέχρι σήμερα.